Суправаджальны ліст
Я, Дыгайла Максім Андрэевіч, выпускнік 11 класа ДУА “Гімназія №35 г. Мінска імя Е. І. Міркоўскага”, паступаю ў Еўрапейскі Гуманітарны ўніверсітэт на праграму навучання “Медыя і камунікацыя”.
[bookmark: _GoBack]Яшчэ будучы дзіцём, я прагнуў ажыццяўляць свае летуценныя ідэі. Першым месцам, дзе я атрымаў такую магчымасць, стала музычная школа. Падчас навучання я развіваў сваё пачуццё прыгожага і, граючы на музычных інструментах, праз свае пальцы я ўвасабляў свой унутраны свет, даючы выхад сваім пачуццям і эмоцыям. Музычная школа стала першым штуршком для ўсведамлення сябе як творчага чалавека. Акрамя гэтага, ужо ў той час мяне вельмі зацікавіла англійская мова і мною апанавала жаданне даследваць разнастайныя культуры, пазнаёміцца з цікавымі, творчымі людзьмі і ўрэшце пабачыць на свае ўласныя вочы велічэзнаць свету. Сталеючы, адных толькі гукаў мне стала бракаваць. І я адкрыў у сабе цягу да стварэння відэа. Я пачаў весці канал на YouTube: пісаць сцэнарыі да ролікаў, асвойваў праграмы для мантажа, PhotoShop, вучыўся ставіць святло і г.д. Крыху пазней, асэнсоўваючы жыццё як з’яву мімалётную, я закахаўся да фатаграфіі: спачатку карыстаўся тэлефонам, шукаў трапныя ракурсы і “набіваў вока”, потым набыў камеру і пачаў ладзіць фатасэсіі з сябрамі і свае ўласныя. Чым бліжэй быў канец 11 класа, тым часцей узнікала пытанне, кім я хачу стаць. Праз пэўны час прыйшло разуменне, што варта жыць момантам і займацца тым, што б сапраўды мяне напаўняла ментальна і спрыяла развіццю маёй свядомасці; захацелася аб’яднасць свае інтарэсы, хобі і ідэі. 
Праглядаючы магчымыя варыянты ў сваёй краіне, я ўсведамляў, што маю душу нічога не кранае: цяперашнія універсітэцкія рэаліі, якія сабою ўяўляюць хутчэй палітычны канвеер, чым месца для атрымання высокаякаснай студэнтаарыяентаванай адукацыі, дужа адштурхвалі мяне ад выбару ВНУ ў самой Беларусі. Аднак жаданне развіваць і пашыраць беларускую культуру, даваць волю ўсім сваім творчым ідэям, камунікаваць з кемлівымі людзьмі не толькі са сваёй краіны, але і з усяго свету, здабываць свой прафесійны патэнцыял паспраяла звярнуць увагу на навучанне за мяжой, а ў прыватнасці, на ЕГУ. Мне, як свабодалюбіваму чалавеку, дужа сімпатызуе еўрапейскі падыход да навучання, дзе я маю магчымасць неабмежавана, без страху ствараць новае і мысліць, як хачу я. Нарэшце, я зразумеў, у якім кірунку я магу рэалізаваць і аб’яднаць для плённай дзейнасці здабытыя за 17 год веды, намеры і ідэі. Гэта стала прычынай, чаму я загарэўся жаданнем стаць студэнтам праграмы “Медыя і камунікацыя” ў Еўрапейскім Гуманітарным універсітэце.

З павагай
Максім Дыгайла

  

